
REFERAT DE APROBARE A PROIECTULUI DE HOTĂRÂRE 
[bookmark: _Hlk143091721]privind aprobarea documentației care stă la baza delegării prin concesiune a gestiunii activităților de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara
1. Descrierea situației actuale
 Prin adresa nr. 6655/09.08.2023 a Asociației de Dezvoltare Intercomunitară (ADID) Timiș înregistrată la Primăria Municipiului Timișoara cu nr. MTM2023-14158 din 10.08.2023 se solicită adoptarea hotărârii de aprobare pentru delegarea serviciului de sortare a deșeurilor reciclabile/reziduale prin Stația de Sortare Timișoara.
Precizăm faptul că, activitatea de sortare și operarea Stației de sortare deșeuri din Municipiul Timișoara, fac obiectul Contractului nr.SC2018-25346/29.10.2018 privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara, încheiat cu  SC Compania Locală de Termoficare COLTERM S.A, prelungit prin Actul adițional nr.7/28.10.2022, până la data  desemnării, prin licitație publică, a unui operator și încheierea unui nou contract de delegare, dar nu mai mult de 1 an.
În vederea asigurării continuității activității de sortare și conformării prevederilor legale adoptate prin OUG nr.133/2022 s-a acordat mandate special Asociației de Dezvoltare Intercomunitară Deșeuri Timiș, în vederea delegării activității prevăzute la art.2 alin.3 lit.d) din  Legea nr.101/2006, respectiv “Sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică”, în aplicarea strictă a prevederilor din Legea nr. 51/2006 a serviciilor comunitare de utilități publice și Legea nr. 101/2006 a serviciului de salubrizare a localităților, republicată, cu modificările și completările ulterioare, conform Hotarârii nr. 117/21.03.2023.

2. Schimbări preconizate şi rezultate aşteptate:

În conformitate cu prevederile art.10 alin. (4) din Legea nr. 51/2006 privind serviciile comunitare de utilităţi publice, republicată, “Unităţile administrativ-teritoriale pot mandata, în condiţiile legii, asociaţiile de dezvoltare intercomunitară având ca scop serviciile de utilităţi publice, prin hotărâri ale autorităţilor lor deliberative, să exercite, pe seama şi în numele lor, dreptul de a delega gestiunea serviciilor de utilităţi publice transferate în responsabilitatea asociaţiilor, inclusiv dreptul de a pune la dispoziţie sistemele de utilităţi publice aferente serviciilor de utilităţi publice transferate, să aprobe documentația de atribuire (caiet de sarcini anexa nr.1, studiu de oportunitate anexa 2,  contract anexa 3) pentru Serviciul de delegare prin concesiune a gestiunii activităților de sortare a deșeurilor reciclabile și tratare mecano-biologică a deșeurilor reziduale, desfășurată în obiectivul Stație de sortare Deșeuri Municipale din Municipiul Timișoara și mandatarea ADID Timiș să organizeze și să deruleze procedura de achiziție publică privind delegarea gestiunii prin concesiune a activității de sortare a deșeurilor municipale prin licitație deschisă, în calitate de Autoritate Contractantă, în numele și pe seama Municipiului Timișoara, membru ADID Timiș, inclusiv să opereze modificări în documentația de atribuire și a documentelor subsecvente solicitate de orice instituții publice și/sau ofertanți, urmare a evaluării/contestării documentației de atribuire în vedere postării în SICAP.
 
Având în vedere Documentul de poziție din 18.05.2011 privind modul de implementare a proiectului Sistem integrat de management al deșeurilor în județul Timiș;
Având în vedere adresa Asociației de Dezvoltare Intercomunitară Deșeuri Timiș nr.6655/09.08.2023, înregistrată la Primăria Municipiului Timișoara cu numărul MTM2023-14158/10.08.2023;
Având în vedere Hotărârea nr.2/23.03.2023 a Consiliului Director al Asociației de Dezvoltare Intercomunitară Deșeuri  Timiș;
Având în vedere Hotărârea nr.7/07.08.2023 a Consiliului Director al Asociației de Dezvoltare Intercomunitară Deșeuri  Timiș;
Având în vedere prevederile HCLMT nr.117/21.03.2023 privind acordarea unui mandate special Asociației de Dezvoltare Intercomunitară Deșeuri Timiș (ADID);
Având în vedere prevederile HCLMT nr. 474/16.12.2021 privind aprobarea modificărilor și completărilor la actele constitutive ale “ASOCIAȚIEI DE DEZVOLTARE INTERCOMUNITARĂ DEȘEURI TIMIȘ (ADID TIMIȘ), aprobate prin Hotărârea Consiliului Local nr.95/24.02.2009;
Având în vedere prevederile art.134, alin.(1), lit.a coroborate cu prevederile art.133, alin.2, lit.a, ale art.136 și ale art.139, alin.1 din Ordonanţa de Urgenţă a Guvernului nr. 57/2019 privind Codul administrativ,  cu modificările  și  completările ulterioare

Concluzii
Urmare a celor prezentate mai sus, considerăm oportună promovarea Proiectului de hotărâre  privind  aprobarea documentației care stă la baza delegării prin concesiune a gestiunii activităților de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara, elaborată de Asociației de Dezvoltare Intercomunitară Deșeuri Timiș care îndeplineşte condiţiile pentru a fi supusă dezbaterii şi aprobării plenului Consiliului Local.

